12/08/2020 | Administración LocalMunicipal
Noia
Secretaría
Modificación das Bases do XIX Certame Literario Relato de Aventuras “Antón Avilés de Taramancos”

Por resolución da concelleira delegada de economía e facenda núm.2014 do 5 de agosto de 2020 aprobouse a seguinte modificación das bases do XIX Certame Literario Relato de Aventuras “Antón Avilés de Taramancos” nos seguintes termos: Á vista da finalización do estado de alarma proponse modificar os puntos 3 e 6 das bases do XIX Certame Literario Relato de Aventuras “Antón Avilés de Taramancos”, relativos ós prazos de admisión de orixinais e á data na que o xurado fará público o seu veredicto. Considerando que con data 03/03/2020 decreto 2020-0631 a concelleira delegada de Economía e Facenda municipal, en base ao informe favorable de fiscalización da Interventora municipal, resolve aprobar as bases do XIX Certame Literario Relato de Aventuras “Antón Avilés de Taramancos”, propostas polo concelleiro de cultura. Considerando que a disposición adicional 3ª do Real decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, opera en relación coas subvencións públicas convocadas e os concursos cuxa publicación estea realizada, a Interventora municipal, con data 30/03/2020, emite informe, en base á proposta de modificación das bases do Certame, no cal recomenda non modificar as bases nin inserir anuncio ningún no boletín, se non unicamente, publicar na web un anuncio da concellería de economía e facenda, encargada da concesión das axudas, co seguinte texto: “A suspensión dos prazos durante a situación de alarma sanitaria proclamada mediante o Real decreto 463/2020, de 14 de marzo, opera en relación coas subvencións públicas convocadas e os concursos cuxa publicación estea realizada. Non existe obstáculo ningún para que os beneficiarios das axuda en marcha, acheguen as súas xustificacións, coma é o caso das subvencións concedidas nominativamente durante o exercicio 2019, ou no caso dos concursos convocados acheguen as súas solicitudes de participación, coma é o caso do XIX Certame Literario Relato de Aventuras Antón Avilés de Taramancos. O cómputo dos prazos reanudarase no momento no que perda a vixencia a situación de alarma ou, no seu caso, as prórrogas do mesmo”. No uso das competencias conferidas pola Lei de bases do réxime local, e vista a delegación realizada mediante a resolución 1648/2019, de 17 de xuño, modificada pola resolución 1655/2019, de 18 de xuño, esta concellería delegada de economía e facenda, coas competencias delegadas en materia de xestión económica, Primeiro: Reanudar o prazo de entrega de orixinais presentados ao XIX Certame Literario Relato de Aventuras “Antón Avilés de Taramancos” modificando o punto 3 das bases relativo aos prazos de entrega e finalización nos seguinte termos: “Reanúdase o prazo de admisión dos orixinais e amplíase o prazo de presentación ata o 30 de outubro de 2020, data na que rematará o prazo de entrega. O prazo para a presentación dos orixinais terá comezo desde o día da publicación do extracto desta resolución no Boletín Oficial da Provincia da Coruña.” Segundo: Modificar, no punto 6 das bases, a data na que o xurado emitirá publicamente o seu veredicto nos seguintes termos: “O xurado emitirá publicamente o seu veredicto na segunda quincena do mes de decembro de 2020” Terceiro.- Proceder á inserción dun extracto da presente resolución no boletín oficial da provincia da Coruña, no que se deixe constancia da súa publicación no taboleiro de anuncios e na sede electrónica do Concello de Noia. Dar traslado da presente resolución á Intervención e ao Pleno da Corporación na próxima sesión ordinaria que se celebre.” Noia, 5 de agosto de 2020 O alcalde José Santiago Freire Abeijón.